Útvar hlavného kontrolóra                                                                    			 	
Mesta Košice

S p r á v a 
o výsledku kontroly

V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov vykonal Útvar hlavného kontrolóra mesta Košice v čase od 07. 09. 2011 do 04.10.2011 kontrolu nakladania s majetkom a vybraných položiek príjmov a výdavkov v Základnej škole Mládežnícka 3, Košice za obdobie roka 2010.

            Kontrolou bolo zistené:

I.	Prehľad plnenia rozpočtu za rok 2010 

Plnenie príjmov a čerpanie výdavkov podľa schváleného rozpočtu za kontrolované obdobie udávajú nasledujúce tabuľky:

Plnenie príjmov v roku 2010 (v €)	
Položka	Príjmy	Schv. rozp.	Upr. rozp.	Skutočnosť	% plnenie	
212	Príjmy z vlastníctva	5 500	4 461	4 460,41	100,01	
223	Poplatky a platby za jasle, mat. školy a kluby detí a stravné	58 700	9 941	9 941,68	100,01	
292	Príjmy z dobropisov, vratky	0	0	0,07	 	
311	Granty - sponzorské príspevky	0	320	320,00	100,00	
 	Úhrn	64 200	14 722	14 722,16	100,00	

          	Z uvedenej tabuľky vyplýva, že stanovené príjmy v rozpočtovom roku 2010 boli splnené. Z celkových príjmov 14 722,16 € predstavujú najväčšiu časť príjmov poplatky za školské kluby detí (ŠKD) v sume 6 200,10 € (položka 223 002), príjmy za stravné vo výške 2 949,18 € (položka 223 003 a ostatné vo výške 792,40 € (položka 223 001). 	
Príjmy z prenajatých budov, priestorov a objektov (položka 212) boli v sume 4 460,41 €. Základná škola mala k 31. 12. 2010 uzatvorených 9 nájomných zmlúv, z toho 3 o dlhodobom nájme a 6 o krátkodobom nájme. 
Granty poskytnuté vo výške 320 € boli použité na nákup potrieb pre ZŠ (taniere, misy, poháre a pod.).

Čerpanie výdavkov v roku 2010 (v €)	
Položka	Výdavky	Schv. rozp.	Upr. rozp.	Skutočnosť	% plnenie	
610	Mzdy, platy a ostatné 	59 300,00	474 964,00	474 963,03	99,99	
 	osobné vyrovnania					
620	Poistné a príspevky do 	22 780,00	169 555,00	169 556,55	100,00	
 	poisťovní					
630	Tovary a služby	33 245,00	185 619,00	185 602,54	99,99	
640	Bežné transfery	0,00	4 925,00	4 924,09	99,98	
	Úhrn	115 325,00	835 063,00	835 046,21	99,99	

                Z celkovej sumy 835 063 € predstavujú výdavky na mzdy a prislúchajúce odvody (položka 610 a 620) sumu 644 519,58 €, čo je 77,18 % bežných výdavkov. 

Výdavky na tovary a služby boli v celkovej sume 185 602,54 €, v tom :

              -     cestovné náhrady (pol. 631)                       	v sume		 19,24 €
-	energie, voda a komunikácie (pol. 632)       v sume       65 643,24 €
-	materiál (pol. 633)                                        v sume       30 997,08 € 
-	rutinná a štandardná údržba (pol. 635)        v sume       66 636,76 €
-	služby (pol. 637)                                           v sume       22 306,22 €
Spolu :                                                                           185 602,54 €	

Výdavky za materiál (položka 633) boli v sume 30 997,08 €, z ktorej najväčšiu časť predstavovali výdavky za všeobecný materiál (položka 633 006) v sume 12 474,34 € a za nákup kníh, časopisov, učebníc (položka 633 009) vo výške 8 387,82 €. 
Z výdavkov za rutinnú a štandardnú údržbu (položka 635) boli najväčšie prostriedky vynaložené za opravu strechy vo výške 33 392,53 €, ktorá bola zrealizovaná na základe akceptačného listu oddelenia školstva MMK zo dňa 10. 08. 2010, za výmenu plastových okien v sume 13 108 €, za opravu podlahy v telocvični vo výške 4 820 € a za maľovanie telocvične v sume 2 453,70€. 
Z výdavkov za služby (položka 637) najviac činila čiastka za všeobecné služby (položka 637 004), a to 8 091 €. 

II. Hospodárenie s majetkom

Kontrolou bolo zistené, že základná škola užíva a spravuje majetok na základe uzatvorených zmlúv o zverení hnuteľného a nehnuteľného majetku so svojim zriaďovateľom Mestom Košice.

a)	Inventarizácia majetku
Základná škola je rozpočtová organizácia s právnou subjektivitou, ktorej súčasťou je školská jedáleň. Inventarizáciou účtovná jednotka overuje, či stav majetku, záväzkov a rozdielu majetku a záväzkov v účtovníctve zodpovedá skutočnosti. 
Ročná inventarizácia majetku a záväzkov bola vykonaná na základe príkazu riaditeľa č.1/2010 zo dňa 30. 11. 2010 v čase od 13. – 22. 12. 2010. Na inventarizáciu majetku bola vymenovaná inventarizačná komisia. Z dokladov predložených ku kontrole vyplýva, že neboli zistené rozdiely medzi účtovným a fyzickým stavom. 
Základná škola a školská jedáleň vykonali inventarizáciu majetku, záväzkov a zásob za obdobie roka 2010 v súlade s § 29 a 30 zákona č. 431/2002 Z. z. o účtovníctve.

b)	Nájomné zmluvy
Kontrolou nájomných zmlúv bolo zistené porušenie Pravidiel prenajímania školského majetku vo vlastníctve mesta Košice.
 V zmluvách o dlhodobom nájme školských bytov boli zistené nedostatky vo výpočte úhrad za užívanie, keďže posledná cenová úprava bola urobená v roku 2008. 
V nájomnej zmluve medzi ZŠ a Mgr. Š. V. nebola správne zadefinovaná doba nájmu a nájomné bolo určené podľa neplatného Výnosu Ministerstva výstavby a regionálneho rozvoja SR. 
V nájomnej zmluve medzi ZŠ a Mgr. M. K. chýbal celý odsek o dobe nájmu a taktiež bol použitý neplatný Výnos o regulácii cien nájmu bytov. 
V zmluve o krátkodobom nájme nebytových priestorov č. 251/02/2010 medzi ZŠ a Stabilitou d.d.s, a.s. bola nesprávne určená výška nájomného, ktorá bola 5 €/hod. Podľa § 6 odsek 2 písmeno b) Pravidiel prenajímania školského majetku vo vlastníctve mesta Košice mala byť vo výške 7 €/hod. 

             c)  Sociálny fond
             Základná škola prispieva do Sociálneho fondu v zmysle zákona č. 152/1994 Z. z. o sociálnom fonde v znení neskorších zmien a doplnkov. Tvorba fondu a čerpanie fondu sa vedie na osobitnom účte č. 9308862003/5600 vedenom v  DEXIA banke Slovensko a.s. v zmysle § 6 odsek 1 zákona o sociálnom fonde. Zúčtovanie prostriedkov fondu za kalendárny rok vykonáva zamestnávateľ najneskôr do 31. januára nasledujúceho roka. Zostatok fondu sa prevádza do nasledujúceho roka v zmysle § 6 odsek 3 zákona o sociálnom fonde.
	Organizácia vykazuje za kontrolované obdobie (položka 637 016) prídel do sociálneho fondu vo výške 5 283,02 €. Zostatok k 31. 12. 2010 vo výške 436,78 € bol prevedený do nasledujúceho obdobia.

	Kontrolou účtovnej dokumentácie čerpania finančných prostriedkov zo SF boli zistené nasledujúce nedostatky:

•	V Zásadách pre tvorbu použitia sociálneho fondu je nesprávne uvedené číslo samostatného    účtu. Účet je vedený v DEXIA banke Slovensko a. s., ale v zásadách je uvedený účet v Tatra banke, a.s.

•	Faktúra dodávateľa č. 019 zo dňa 22 .03.2010 na sumu 399,00 € za občerstvenie pre 57 osôb pri príležitosti Dňa učiteľov. K účtovnému dokladu nie je priložený menný zoznam zúčastnených – prezenčná listina.

•	Faktúra dodávateľa č. 20100003 zo dňa 14. 01. 2010 na sumu 41,00 € za nákup poukážok Aquarius II a Aquacity Special akcia za účelom regenerácie pracovnej sily. Takisto ako v predošlom prípade k účtovému dokladu nie je priložený menný zoznam pracovníkov ZŠ, ktorí uvedené poukážky dostali.

c)	Pokladnica
Organizácia má pre svoje činnosti zriadené dve pokladnice. Jedna slúži pre potreby školy a druhá pre potreby školskej jedálne. Peňažné prostriedky v hotovosti boli účtovnou jednotkou inventarizované štyrikrát za účtovné obdobie v zmysle § 29 odsek 3 zákona č. 431/2002 Z. z. o  účtovníctve. Pokladničné knihy sa vedú písomnou prepisovou formou a v školskej jedálni aj v elektronickej podobe.
Kontrolou pokladničných kníh bolo zistené, že v pokladničných knihách školy a školskej jedálne nie sú niektoré zápisy opravované v súlade s § 34 odsek 2 zákona č. 431/2002 Z.z. o účtovníctve, napr.:

-	zápis zo dňa 14. 01. 2010, č. dokladu 6, suma 162, 94 €
-	zápis zo dňa 18. 01. 2010, č. dokladu 10, suma 108,58 €
-	zápis zo dňa 25. 11. 2010, č. dokladu 987, suma 199,08 €
-	zápis zo dňa 14. 12. 2010, č. dokladu 1062, suma 206,14 €

Ďalším kontrolným zistením je chýbajúce číslovanie listov v pokladničnej knihe vedenej školskou jedálňou.
	Vnútorná smernica o obehu účtovných dokladov bola podpísaná riaditeľom a účinnosť nadobudla dňa 22. 04. 2009.

d)	Cestovné náhrady
Základná škola má vypracované Zásady upravujúce pracovné cesty a vyplácanie náhrad pri pracovných cestách v zmysle zákona č. 282/2002 Z. z. o cestovných náhradách. Účinnosť nadobudli dňom podpisu riaditeľa školy 10. 12. 2009. 
Kontrolou boli zistené nedostatky pri všetkých cestovných príkazoch, teda nie sú v súlade s vypracovanými zásadami, napr.: 

-	Cestovný príkaz zo dňa 28. 05. 2010 je neúplný, nie je podpísaný pracovníkom, ktorý je oprávnený cestu povoliť, chýbajú dátumy a časy začiatku a konca pracovnej cesty, chýba vyúčtovanie cesty, správa z pracovnej cesty a zoznam spolucestujúcich, ktorí sa zúčastnili pracovnej cesty 
-	Cestovný príkaz zo dňa 21. 05. 2010 nemá priložené vyúčtovanie pracovnej cesty, správu z pracovnej cesty a zoznam zúčastnených

Kontrolovaný subjekt v stanovenej lehote ku kontrolným zisteniam nepodal námietky.
Súčasťou správy o výsledku kontroly sú prijaté opatrenia na nápravu nedostatkov zistených následnou finančnou kontrolou a na odstránenie príčin ich vzniku.

V Košiciach, 14. 10. 2011
									Ing. Hana Jakubíková
								       Hlavný kontrolór mesta Košice

- Text správy neprešiel jazykovou úpravou -